LƐSIN 1
Wetin Na di Gud Nyus?
1. Us nyus Gɔd gɛt fɔ wi?
Gɔd want lɛ pipul dɛn ɛnjɔy layf na dis wɔl. I mek di wɔl ɛn ɔl di tin dɛn we de insay de, bikɔs i lɛk mɔtalman. I nɔ go te igen, Gɔd go du sɔntin we go mek pipul dɛn ɛnjɔy ɔlsay na di wɔl. I go mek ɔl di tin dɛn we de mek wi sɔfa nɔ de igen.
Plɛnti gɔvmɛnt dɔn kam ɛn go, bɔt dɛn nɔn nɔ ebul pul fɛt-fɛt, sik ɛn day. Bɔt gud nyus de. I nɔ go te igen, Gɔd go pul ɔl mɔtalman gɔvmɛnt ɛn na in yon gɔvmɛnt go bigin rul. Di pipul dɛn we go de ɔnda Gɔd in gɔvmɛnt go gɛt pis ɛn wɛlbɔdi.
2. Wetin mek na naw pipul dɛn fɔ yɛri di gud nyus?
We Gɔd go dɔn pul ɔl di bad pipul dɛn na di wɔl, di tin dɛn we de mek wi sɔfa nɔ go de igen. (Zɛfinaya 2:3) Ustɛm dat go apin? Di Baybul bin dɔn tɔk bɔt di bad tin dɛn we de apin naw. Dɛn tin ya de sho se i nɔ go te igen Gɔd de kam pul ɔl di bad pipul dɛn.
3. Wetin wi fɔ du?
Wi fɔ lan bɔt Gɔd na di Baybul. Di Baybul tan lɛk lɛta we wan gud papa rayt to in pikin dɛn. I de sho wi aw wi go ɛnjɔy layf naw ɛn aw wi go ɛnjɔy layf tumara bambay. Nɔto ɔlman go lɛk fɔ si we yu de stɔdi di Baybul. Bɔt, yu nɔ fɔ mek pipul dɛn stɔp yu fɔ lan bɔt Gɔd bikɔs Gɔd dɔn prɔmis wi bɔku fayn fayn tin dɛn.
NO MƆ
BAYBUL STƆDI PROGRAM
Wetin Mek I Fayn fɔ Stɔdi di Baybul?
Di Baybul de gi ansa to kwɛstyɔn dɛn we bɔku bɔku pipul dɛn ɔlsay na di wɔl kin aks. Yu go lɛk fɔ bi wan pan dɛn pipul ya?
bam_Latn sun_Latn bam_Latn dik_Latn dik_Latn bam_Latn dik_Latn taq_Latn bam_Latn fon_Latn ilo_Latn dyu_Latn dik_Latn